cyanic-selkie/wikianc huggingface dataset:
Halloween
Mëtt vun den 1990er Joren hunn US-amerikanesch Grousskonzerner wéi Mattel an Hasbro, fir just déi zwéin ze nennen, ugefaange massiv un d'europäesch Medien a Geschäfter erunzetriede fir hiert Konsumfest och an Europa an enger soss éischter aarmséileger Geschäftssaison wat Séissegkeeten an Dekoratiounen ugeet ze populariséieren. Dofir gesäit ee mëttlerweil och zu Lëtzebuerg vereenzelt Kanner verkleet duerch d'Stroosse goen. Mä zanter 2002 kann ee mierken datt de Budget vun de Famille fir Halloween ëmmer méi kleng gëtt, wuel wéinst der ekonomescher Situatioun, mä och wéinst engem generelle Gefill vu Rejet vun engem vun den USA reegelrecht opgezwongene Konsumrausch, besonnesch well dat europäescht Samhain awer och guer a glat näischt mat der aktueller US-amerikanescher Form vun Halloween gemeinsam huet.
Becherglas
E Becherglas  ass en zylindresche Becher, deen uewen e liicht no bausse gebéite Bord huet an eng Zull fir erauszeschëdden. Laanscht d'Säit ass eng Skala drop gedréckt.
D'Becherglas ass nieft dem Erlenmeyerkolwen ee vun de meeschtgebrauchte Behälter an engem Laboratoire.
D'Becherglas gëtt fir vill Zwecker gebraucht, wou en einfache Glasbehälter muss benotzt ginn, z. B. fir d'Erhëtzen oder d'Zesummeschëdde vu Flëssegkeeten. De Virdeel vum Becherglas ass datt d'Borosilikatglas feierfest an duerchsiichteg ass. Becherglieser si relativ bëlleg. Et gëtt der och aus Polypropylen; déi sinn awer net resistent géint d'Hëtzt a kënne vu Saieren ugegraff ginn.
Becherglieser gëtt et nieft de Standartmoossen a méi schmuelen héijen Ausféierungen an et fënnt ee Gréisste vu 5 ml bis iwwer 10 Liter.
Aarterank
En Aarterank ass e Konzept aus der biologescher Evolutioun. Et handelt sech ëm eng Populatioun déi vun engem klengen initiale Grupp vun Individue vun enger Aart ofstaamt an deen no an no verschidde Liewensraim besidelt huet. Dës Populatioun huet sech sou verännert, datt um Enn verschidden Aarten entstane sinn. Erklärung unhand vum Schema riets:
Ausser datt dat hei d'Schwieregkeete fir d'Definéiere vum Konzept Aart opweist, ass et e Beweis fir d'Existenz vun der biologescher Evolutioun.
Beispiller vun Aarteréng si Salamanderen a Kalifornien oder Méiwe ronderëm d'Polarmier.
Section des sciences naturelles, physiques et mathématiques (Institut grand-ducal)
D'Section des sciences naturelles, physiques et mathématiques, d'Nofollgerin vun der Société des sciences naturelles, ass eng vun de Sektioune vum Institut grand-ducal.
D'Sektioun besteet 2010 aus ronn 200 Memberen, dovun 31 membres effectifs, ronn 140 membres correspondants a ronn 30 membres d'honneur.
Wëssenschaftlech Zäitschrëft
D'Sektioun gëtt an onreegelméissegen Ofstänn eng wëssenschaftlech Zäitschrëft mat originelle Fuerschungsaarbechten eraus, dat ënner dem Titel Archives des Sciences Naturelles, Physiques et Mathématiques (sic fir d'Schreifweis). Déi zwéi lescht Bänn sinn 2002 an 2010 erauskomm. (Bis 2002 war den Titel: Archives de l'Institut grand-ducal de Luxembourg, section des sciences naturelles, physiques et mathématiques). .
Konferenzzyklen
D'Sektioun organiséiert all Joer ee bis zwéi Konferenzzyklen, dovun zanter 1996 en Zyklus mam Titel Les chercheurs luxembourgeois à l'étranger.
Grand Prix en sciences
Et ass virgesinn dëse Präis am Turnus an de Beräicher vun der Physik (2010, Prix Paul Wurth), der Mathematik (2011, Prix de la Bourse de Luxembourg), der Geologie (2012, Prix Feidt), der Biologie (2013, Prix Cactus) an der Chimie (2014, Prix Christiane Widung-Metz et section des sciences) ze verginn. De Präis geet u Wëssenschtler déi zu Lëtzebuerg gebuer sinn oder zu Lëtzebuerg schaffen. De Präisdréier gëtt vun enger internationaler Jury erausgesicht.
Den éischte Präis gouf offiziell den 21. November 2010 dem Physiker Jean-Pierre Hansen iwwerreecht.
Historique
D'Société des sciences naturelles ass duerch Arrété royal grand-ducal vum 3. Dezember 1850 offiziell gegrënnt ginn. Hire President gouf de Jean Boch-Buschmann (1782-1856).
D'Société des sciences naturelles ass 1868 d'Section des sciences naturelles et mathématiques vum deemools nei gegrënnten Institut royal grand-ducal, deem haitegen Institut grand-ducal ginn.
Den Numm vun der Section des sciences naturelles et mathématiques gouf op Section des sciences naturelles, physiques et mathématiques geännert. Den neien Numm steet zanter 1906 op de Publikatiounen.
Ljubljana
Ljubljana ass d'Haaptstad vu Slowenien.
Evolutioun (Biologie)
D'Biologesch Evolutioun besteet aus de Verännerungen, iwwer Generatiounen ewech, vun de geneetesche Kennzeeche vun de Liewewiesen. Duerch dës Verännerunge kënne sech d'Populatioune vun den eenzelen Aarten un hire Liewensraum upassen; och kënne sou eng oder méi nei Aarten aus enger Stammaart entstoen. D'Evolutioun erlaabt et also d'Biodiversitéit op der Äerd z'erklären. Eent vun den Ziler vun der Evolutiounsbiologie ass d'Rekonstruktioun vum zäitlechen Oflaf vun den eenzelen Entwécklungsniveaue vun den Organismen. Dat féiert zu engem hypothetesche Stammbam vun den Organismen. Dobäi ergi sech Erkenntnesser iwwer d'Gesetzméissegkeeten an d'Mechanisme vun der biologescher Evolutioun.
Existenz vun der biologescher Evolutioun
De Fait datt et eng biologesch Evolutioun gëtt kann een ë. a. mat der Existenz vun de sougenannten Aarteréng beleeën.
Mechanisme vun der biologescher Evolutioun
Haaptsächlech 3 Faktore si fir déi biologesch Evolutioun verantwortlech. Si bezéie sech direkt op de Genom (Mutatioun a Gen-Drift) oder indirekt (Selektioun) duerch de Phenotyp, dee vum Genom ofhänkt.
Mutatiounen
Fir Mutatiounen am Genom gëtt et vill verschidde Méiglechkeeten, si kënnen eenzel Base vun der DNS betreffen awer och gréisser Stécker bis hin zu ganze Chromosomesätz.
Natierlech Selektioun
Verschidde Phenotyppen hu méi eng grouss Iwwerliewenschance (an engem gewëssen, eventuell neie Liewensraum) duerch méi eng grouss Fitness oder Resistenz oder awer duerch eng besser Tarnung, a ginn dofir selektionéiert (d. h. an dësem Fall z. B. net gefriess). Et kann een (am Fall vun enger stabeler Eegenschaft z. B. Längt vum Hals) dräi Aarte vu Selektiounen ënnerscheeden:
Kino
De Kino ass e Sall wou Filmer fir e grousse Publikum projezéiert ginn. Als Sammelbegrëff ass Kino hautdesdaags och ee vun de gréisste Medien op der Welt.
Wann een zu Lëtzebuerg vum Kino schwätzt, da mengt een normalerweis e Raum, e Sall, eng Hal mat Sëtzplaze wou ee - géint Bezuelen - e Film kucke kann. Net duerchgesat an Europa huet sech den Autoskino deen och aus Amerika koum, an do ëmmer nach - méi oder manner dacks - ze fannen ass. En anere Begrëff dee ganz dacks zu Lëtzebuerg fonnt gëtt ass de Schlappekino, deen allerdéngs net de Kino mä d'Televisioun mengt.
Zu Diddeleng, an anscheinend just do, geet een net an de Kino, mä an den Zinema.
Mozilla Firefox
Geschicht
Am Joer 2002 hunn d'Entwéckler vu Mozilla decidéiert och eng verklengert Versioun vum Mozilla-Browser ze programméieren. Am Géigesaz zu dëser, besteet de Firefox just aus engem Browser. Sämtlech aner Funktionalitéiten, wéi integréiert e-mail Software goufen ewechgelooss.
Am Dezember 2006 ass déi zweet Versioun vun dësem Programm erauskomm. D'Versioun 3.0 ass am Juni 2008 erauskomm an d'Versioun 3.5 war am Juni 2009 fäerdeg.
Den 2te Browser-Krich
Aner Software, wéi de Mozilla oder Opera, hu lues a lues nei Saachen agefouert. Déi am meeschte bekannten Neierung ass warscheinlech tabbed browsing. Wärend dës alternativ Browseren awer keen nennenswäerte Succés haten, konnt de Firefox selwer, no verschidden Estimatiounen, bis zu 20 Prozent vum Maart anhuelen. An Europa ass de Browser weesentlech méi am Gebrauch wéi an Amerika.
Nom Succès vum Firefox, huet Microsoft reagéiert. Mat der Versioun 7, huet dem Bill Gates seng Firma déi Neierungen integréiert déi aner Browser schonn zanter laangem ubidden. En plus wierkt déi nei Versioun éischter wéi eng Kopie vum Firefox. Dës nei Versioun ass net méi op déi selwecht Manéier am Windows integréiert. Doduerch gëtt de ganze System méi sécher.
Bei Sécherheetsproblemer brauch Microsoft generell e puer Deeg fir kritesch Problemer ze behiwwen, wärend dëst bei Mozilla dacks nëmmen e puer Stonnen dauert.
Mozilla Thunderbird
Nom Succés vum Firefox, huet Mozilla och decidéiert en eegestännegen E-mail Client, de Thunderbird z'offréieren.
Andy Warhol
Den Andy Warhol, gebuer de 6. August 1928 zu Pittsburgh, PA, a gestuerwen den 22. Februar 1987 zu New York City, eigentlech Andrew Warhola) war en US-amerikanesche Graphiker, Kënschtler, Filmmécher, Editeur souwéi Matgrënner a bedeitende Vertrieder vum Pop-Art.
De Warhol gëllt als zentral Figur vum Pop-Art. Hien huet en ëmfangräicht Gesamtwierk hannerlooss, dat vun uganks einfache Reklammsgrafike bis hin zu sengen Tableauen, Objeten, Filmer a Bicher geet; doriwwer eraus war hien, wann och nëmme kuerz, als Museksproduzent aktiv.
Biller (Auswiel)
D'Joreszuele bezéie sech all Kéier op déi éischt datéiert Versioun.
Literatur
Weider Bicher zum Theema Andy Warhol ënner Google Bichersich
Éilereng
Éilereng ass eng Uertschaft an der Gemeng Suessem.
HI-Linn
D'HI-Linn an der Astronomie bezeechent d'21-cm Linn (dat entsprécht 1420,4 ) am Radiospektrum vum neutrale Waasserstoff (HI, ioniséierte Waasserstoff gëtt HII genannt).
Hiren Urspronk huet d'21-cm-Linn am Hyperfäistrukturiwwergank vum Waasserstoffgrondzoustand tëscht de Quantenzuelen vum totalen Dréiimpuls F=0 an F=1.
Déi prezis Bestëmmung vun der HI-Linn hunn d'Astronome Colin Stanley Gum, Frank John Kerr a Gart Westerhout fäerdegbruecht.
Pierre Reysenn
De Pierre Reysenn gebuer de 27. September 1914 zu Marche-en-Famenne a gestuerwen de 27. Mee 2002, zu Bitburg ,war e belschen Usträicher, Schräiner, Zaldot a Gendaarm, dee vun 1940 un Zaldot an der Amerikanescher Arméi war, an den eenzege Belsch, deen an amerikanescher Uniform den Ugrëff op Pearl Harbor materlieft huet.
Libin
Déi fréier Gemeng huet aus de Sektioune Libin-Haut a Libin-Bas bestanen. Aner Uertschaften, Häff oder Lieu-diten an der Gemeng waren: Buchai, Contranhez, Crochet, Cwône, Fosse des Biays, Grosse Haie, Minette, Monty, Péribuchy, Place, Pont-à-Lomme, Pont de Libin, Quartier Latin, Remyfontaine, Rendour, Rolibuchy, Routy a Wargivaux.
Pierre Reysenn
Nom Krich war hie Spezialagent fir d'éischt am amerikanesche Geheimdéngscht an duerno am OSI an Däitschland.
Libin
Um Spaweck
Offiziell Websäit vun der Gemeng
Jean-Mathias-Haff
De Jean-Mathias-Haff gehéiert zu der Gemeng Réiser.
Pierre Reysenn
Hien ass 1992 am Alter vun 78 Joer a Pensioun gaangen, an hat de Grad GS-12 vun engem Federal agent, wat dem Grad vun engem Lieutenant-Colonel entsprécht.
1999 gouf hien an d'AFOSI Hall of Fame opgeholl.
Méi Detailer
De Pierre Reyssen koum zu Marche-en Famenne an der Route de Waillet op d'Welt. Hie war do de jéngste vun dräi Bridder, déi aner zwéi waren de François an de Joseph. D'Eltere waren de Joseph Reyssen, deen op der Bunn geschafft huet, an d'Marie Gouverneur. D'Koppel krut laang duerno nach ee Meedchen d'Hélène. Wéi de Pierre sechs Joer hat si seng Eltere geplënnert fir sech um Rempart des Jésuites z'installéieren, am Nopeschhaus vum haitege Musée de la Tourelle.
Mat 14 Joer huet de Pierre eng Usträicherléier ugefaangen, an huet duerno an enger Schräinerei geschafft.
Mat 20 Joer goung hie bei d'Arméi, a wéi e säi Militärdéngscht fäerdeg hat, gouf hien an de sougenannte Forces supplétives vun der belscher Gendarmerie opgeholl. Niewelaanscht huet en nach als Blechschléier bei der Firma Breulet geschafft.
Enn Mäerz 1939 gouf hie mat dräi Kolleege vun der belscher Regierung op New York geschéckt fir bei der Weltausstellung op de belsche Pavillon opzepassen, am speziellen op Diamanten am Wäert vu véierhonnert Millioune Frang. Wéi d'Ausstellung eriwwer war huet d'belsch Regierung decidéiert fir de Pavillon bis 1940 stoen ze loossen. Beim Ofrappe vum Pavillon war hie vun enger Stee gefall an hat sech en Aarm an e Bee gebrach. Doduerch koum hien an e Spidol zu Flushing Meadows, a konnt net mat senge Kolleegen an d'Belsch zeréckfueren. Wéi en erëm lafe konnt war an Europa de Krich ausgebrach, an hie konnt net direkt heem fueren. Sou huet hien eng Zäitchen an der belscher Ambassade zu Washington op Invitatioun vum Grof Van der Straeten-Ponthoz verbruecht. Do gouf hie gewuer dat säi Papp a seng Bridder an en Aarbechtslager verschleeft gi waren. Hie wollt sech dunn der Friemelegioun uschléissen, déi zu Narwik an Norwegen géint d'Wehrmacht gekämpft huet. Den Ambassadeur huet him dat refuséiert, wéinst diplomatesche Grënn. Sou war säi Choix net grouss, hie konnt zeréck an d'Belsch goen an do Gendaarm ënner dem Okkupant spillen, oder an Amerika bleiwen, awer do gouf hie baussent der Ambassade als net berechtegten Immigrant ugesinn. Well hie wollt an enger Alliéierter Arméi fir säi Land kämpfen, huet den Ambassadeur ëm schliisslech 20 Dollar an de Grapp gedréckt, an hien huet sech an d'Louisane durchgeschlo, well do och franséisch geschwat gouf. Hien hat véiermol probéiert fir an d'US-Army ze kommen. Dat gouf him awer ëmmer refuséiert well hien d'belsch Nationalitéit hat. Bei der fënnefter Kéier sot de Rekrutéierungsoffizéier him hie soll eng Deklaratioun maachen dat hie wéilt Amerikaner ginn. Dat gouf gemaach, an dräi Deeg duerno war hien an der Arméi.
Du gouf hien an de Camp Uton geschéckt fir d'Opnamtester ze maachen déi hien trotz der Sproocheschwieregket mat 90 % bestanen huet. Well seng Resultater sou gutt waren, gouf hien an de Fort Monmouth an den New Jersey geschéckt, fir als Funker a Morsetelegraphist ausgebilt ze ginn. Fir seng Formatioun ze kompletéiere gouf hien op Hawaii geschéckt, wou hien am Oktober mat enger Longenentzündung ukoum, an an d'Spidol huet misse goen. Do koum hien de 6. Dezember 1941 eraus, just een Dag virum Ugrëff vun de Japaner.
Deen huet gelaacht an him gesot, datt ëm näischt géif virgeworf ginn, am Contraire, si wieren do fir him ze hëllefen. Dofir misst hien awer zeréck op Oahu fléien, fir um Geriicht vun Honolulu säin Eed als Amerikaner ofzeleeën, an huet ëm anengems all déi néideg Pabeieren an de Grapp gedréckt. Hien ass du mat engem Gooney Bird op Oahu geflunn an den 31. Mäerz 1942 krut hien d'Amerikanesch Staatsbiergerschaft.
Et huet bis an de Mee 1945 gedauert bis hien an d'Belsch fléie konnt fir zéng Deeg Congé ze maachen. Wéi en zu Bréissel op der Gare no sengem Papp dem Joseph Reysenn gefrot huet, krut en als Äntwert et géif keen sou ee ginn. Hie war an der Tëschenzäit gewuer ginn, datt d'Noriicht, säi Papp wier an engem Aarbechtslager, net richteg war, hien huet sech awer Suerge gemaach a wollt onbedéngt op Marche telefonéieren. Do krut e gesot d'Telephonsleitunge wieren all duerch d'Bombardementer futti. Am Laf vum Gespréich waren him e puer wallounesch Wierder entwëscht, an op eemol frot ee vun den Eisebunnerten hien, wouhier datt hien als amerikaneschen Zaldot Wallounesch kéint schwätzen. Hien huet him erkläert datt hie vu Marche wier, a wéi ee Wonner, do goung den Telefon erëm. Well d'Zuchstreck net op war koum nom Telefonsgespréich dat eenzegt Gefier vu Marche dat nach funktionéiert huet hie sichen. Sou gouf hie mam Pompjeescamion vu Marche heemgefouert.
Wéi säi Congé eriwwer war koum hien an den CICS op Paräis an duerno op Wiesbaden. Zu Wiesbaden huet hie fir d'éischt vum OSI héiere schwätzen, dee Service an deem hie 44 Joer sollt bleiwen.
Zesumme mat senger Fra Louise mat där hie sech den 31. Mäerz 1945 bestuet hat, ass hien dunn e puermol wéinst Detachementer geplënnert. Fir d'éischt war hie vun 1948 bis 1950 zu Westover am Massachusetts, duerno zu Burlington am Vermont an zu Presqu'île am Maine vun 1950 bis 1952. Duerno koum e vun 1952 bis 1956 op Bitburg an Däitschland, fir dann erëm op Washington ze plënneren. 1958 koum hien zeréck op Bitburg bis 1992, wéi hien a Pensioun gaangen ass, an zu Bitburg wunne blouf.
Hien hat seng Arméiscarrière am Déngscht vum AFOSI den 1. Mee 1961 am Rang vun engem Master Sergeant opginn, an huet vun do bis zu senger Pensioun als ziville Special Agent geschafft.
Jean-Baptiste Reinhard
De Jean-Baptiste Reinhard, gebuer de 4. Mäerz 1810 zu Iechternach an do gestuerwen de 24. Mäerz 1889, war e lëtzebuergeschen Dokter zu Iechternach an e begeeschterte Botaniker. Hien huet e bedeitenden Herbarium, mat virun allem Algen, Moosen a Flechten vu Lëtzebuerg ugeluecht, deen haut am Naturmusée versuergt gëtt.
Feelenerhecken
D'Feelenerhecken ass e Lieu-dit an der Gemeng Feelen.
Canton d'Ussel-Ouest
De Canton d'Ussel-Ouest ass eng fréier franséisch administrativ Andeelung am Arrondissement Ussel, am Departement Corrèze an der Regioun Nei-Aquitaine. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
4. August
De '''4. August''' ass den 216. Dag vum Joer (217. am Schaltjoer) am Gregorianesche Kalenner.
HMS Prince of Wales (1941)
D'HMS Prince of Wales war e brittescht Schluechtschëff vun der King-George-V.-Klass, dat am Zweete Weltkrich agesat gouf. Et war dunn dat zweet Schëff vun där deemools modernster Klass vun der Royal Navy.
Juegd op d'Bismarck
Hiren éischten Optrag huet am Mee 1941 dora bestanen, zesumme mam Schluechtkräizer HMS Hood, dat däitscht Schluechtschëff Bismarck an den Schwéiere Kräizer Prinz Eugen beim Duerchbroch an den Atlantik ze stellen an opzehalen. Beim Gefecht an der Dänemarkstrooss gouf d'Hood mat wéinege Salve vun der Bismarck versenkt an d ' Prince of Wales schwéier beschiedegt. Si huet d'Gefecht ofgebrach a kuerz duerno d'Verfollgung opginn, well se net méi genuch Sprit hat.
Bodrum
Bodrum ass een tierkeschen Hafen am Golf vu Gokova vis-à-vis vun der griichescher Insel Kos. Bodrum läit an Anatolien, an engem Deel vu Klengasien dee fréier als Karien bekannt war.
An der Antiquitéit huet Bodrum Halikarnassos geheescht.
Hautdesdaags ass Bodrum virun allem bei Touriste ganz beléift.
Mausoleum
Zu Bodrum stoung de Mausoleum deen zu de Siwe Weltwonner gezielt gëtt. Et handelt sech hei ëm dat monumentaalt Graf vum Kinnek Mausolus. De Mausolus war e persesche Satrapp (eng Aart Gouverneur) a Kinnek vu Caria a Klengasien (376-353 v. Christus). Hie war relativ onofhängeg an hat sech zwar géint den Artaxerxes II revoltéiert, mä huet duerno mat de Perser gemeinsam Sach gemaach. Dat huet him erlaabt, seng Pouvoire bis op Rhodos ze vergréisseren. De Mausoleum gouf vu senger Schwëster, der Artemisia, déi gläichzäiteg seng Fra war, nom Doud vum Mausolus opgeriicht, an zwar opgrond vun sengen eegene Pläng.
De Mausoleum war eng véiereckeg Konstruktioun mat enger Héicht vu 45 m. Bannendra war eng Grafkummer. Vum Mausoleum sinn allerdéngs nëmme méi d'Fëllementer iwwereg. D'Steng vun der Konstruktioun sinn am 15. Joerhonnert fir aner Zwecker gebraucht ginn, an zwar fir den Ausbau vum Schlass St. Pierre.
Literatur
Bodream ou rêve de Bodrum, Jean-Pierre Thiollet, Anagramme Éditions, 2010, (ISBN 2-35035-279-4)
Um Spaweck
Halicarnassus
Himmelskugel
D'Himmelskugel ass eng imaginär, dënn Kugelschuel mat onendlech groussem Duerchmiesser respektiv eng Richtungs- oder Eenheetskugel, déi d'Äerd ëmgëtt.
D'Himmelskugel gëtt och Himmelssphär oder Firmament genannt. Déi Bezeechnung leet sech vun der anticker Sphärevirstellung of. Déi antik Astronomie huet sech geduecht, datt d'Himmelskierperen un enger duerchsiichteger Sphär vum Himmel „ugepecht“, (laténgesch: firmamentum) wieren.
D'Himmelskugel huet hir Polen an der Verlängerung vun der Äerdachs. Den Himmelsequator ass d'Projektioun vum Äerdequator op d'Kugel. D'Positioun vun den Himmelskierpere gëtt mat Hëllef vum Equatoriale Koordinatesystem uginn. Als Mëttelpunkt vun der Himmelskugel däerf wéinst de groussen Himmelskierperdistanzen am Verglach zum Äerdradius ouni grousse Feeler all Observatiounsplaz op der Äerd ugeholl ginn. D'Himmelsachs ass an dëse Fäll eng Parallel zu der Äerdachs.
Labyrinth
E Labyrinth ass e System vu Weeër, dee sou ugeluecht ass, datt dës anenee verwurrelt sinn. Et gëtt zwou Zorte Labyrinthen, déi, wou et just ee Wee eran an eraus gëtt, an déi, wou et Ofzweigungen a Sakgaasse gëtt, sou datt een dee richtege Wee siche muss. Am leschte Fall schwätzt een och vun engem Iergaart.
D'Wuert Labyrinth kënnt vum griichesche λαβύρινθος a vum Laténgesche labyrinthus. D'genee Bedeitung ass net kloer, mä et bezitt sech op de mythologesche Galeriësystem vum Daidalos, deen doran de Minotauros agespaart hat. Mä schonn aus der Steenzäit sinn Zeechnunge vu Labyrinthen erhalen, an et gëtt der a ville Kulturen an Zivilisatiounen.
Si hate meeschtens eng mystesch oder reliéis Symbolik. Am Chrëschtentum, dat s'iwwerholl huet, fënnt een se z. B. a Kathedralen um Buedem. Eréischt an der Neizäit goufen d'Labyrinthen ugeluecht, fir Spaass dran ze hunn, z. B. an de Gäert, wou s'ë. a. mat Hecke gebaut goufen.
Neierdéngs si Labyrinther populär, déi a Plantatioune vu grousse Planzen, wéi z. B. Mais, ugeluecht sinn.
Portimão
Portimão ass eng Stad an en Hafen a Portugal a läit an der Algarve.
Geschicht
Portimão huet am Joer 1924 d'Stadrecht kritt.
Verwaltung
Portimão ass de Verwaltungssëtz vun engem Krees, deen de selwechten Numm huet. D'Nopeschkreesser sinn:Monchique, Silves, Lagoa a Lagos. Follgend Gemenge leien am Krees Portimão:
Friddensnobelpräis
De Friddensnobelpräis ass ee vun de fënnef Präisser déi nom testamentaresche Wëlle vum schweedeschen Industriellen an Erfinder Alfred Nobel verdeelt ginn. De Präis gëtt zanter 1901 all Joer den 10. Dezember - um Doudesdag vum Nobel - zu Oslo vum norwegeschen Nobelinstitut (Det Norske Nobelinstitut) verginn. Déi aner Nobelpräisser ginn dogéint vun der schweedescher Nobelstëftung zu Stockholm verdeelt. Norwegen a Schweden waren zur Zäit wou den Alfred Nobel gestuerwen ass an enger politescher Unioun. Schweden eleng huet d'Aussepolitik vun den zwee Länner bestëmmt. Den Nobel huet dofir gemengt, datt d'Gefor fir politesch Korruptioun manner grouss wier wann Norwege responsabel fir de Friddenspräis wier.
Konditiounen
Den Alfred Nobel huet dräi Konditioune fir d'Auszeechnung festgeluecht, woubäi op d'mannst eng vum Präisdréier erfëllt gi muss:
Déi zwou éischt Konditioune si relativ kloer. Déi drëtt ass dogéint méi vague formuléiert a kann doduerch och méi flexibel interpretéiert ginn. Dat erméiglecht et zum Beispill och Verdéngschter ëm d'Mënscherechter (zanter 1960) oder den Ëmweltschutz (2004) ze honoréieren.
Anescht wéi déi aner Nobelpräisser kann de Friddensnobelpräis nieft Persounen un Organisatioune vergi ginn.
Nominatioun
Den norwegeschen Nobelpräis Comité ass zoustänneg fir d'Nominatioun vun de Laureaten. En huet fënnef Memberen déi vum norwegesche Parlament fir eng Period vu sechs Joer designéiert ginn. Wéi dacks ee ka gewielt ginn ass net festgeluecht. Den Direkter vum Nobelinstitut gëtt automatesch Sekretär, de President gëtt vum Comité selwer gewielt. Den Nobelpräis Comité ass en onofhängegt Gremium a muss sech a sengen Decisioune weeder justifiéieren nach dës kommentéieren.
Hierzhaff
Den Hierzhaff ass en Haff an der Gemeng Feelen.
Pont de Fétinne
De Pont de Fétinne ass eng Bréck iwwer d'Ourthe zu Léck. Si stéisst un de Pont de Fragnée deen iwwer d'Meuse geet. Si läit e puer honnert Meter virun der Mëndung vun der Ourthe an d'Meuse an tëscht dem Pont Gramme an dem Pont de Namur.
D'Bréck gouf tëscht 1901 an 1904, am Kader vun der Universalausstellung zu Léck, gebaut.
Et ass eng stole Boubréck déi aus zesummegenitte Fachwierkträgere besteet. Widderlageren an d'Schlass hu Gelenker fir Beweegunge vun der Bréck ze kompenséieren.
De 14. Mäerz 1994 gouf de Pont de Fétinne als Monument an d'Liste des biens classés de la Province de Liège opgeholl, zesumme mat dem Square Gramme, an dem Pont de Fragnée.
Canton de Bonifacio
De Canton de Bonifacio war eng franséisch administrativ Andeelung am Arrondissement Sartène, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Buerg Huelmes
D'Buerg Huelmes läit am Äischdall an der Uertschaft Huelmes.
Geschicht
1380: Bau vum fënnefstäckege Buergfrid, deen als eenzegen Deel vum urspréngleche Gebai iwwereg bliwwen ass. Am Laf vun de Joerhonnerte sinn duerch eng Rei Neibauten d'Spuere vun deenen ale Gebaier virum Buergfrid verwëscht ginn.
1681: D'Buerg gouf vu franséischen Truppe belagert an eruewert.
1683: Spuenesch Truppe verdreiwen d'Fransousen, ginn awer no engem franséische Géigenugrëff nees verdriwwen.
Vun 1820 bis 1920 bleift d'Buerg onbewunnt a verfält lues a lues zu enge Ruin. 1920 gouf d'Buerg duerch de lëtzebuergeschen Architekt Schoenberg restauréiert.
Vun 1945 bis 1948 gouf d'Buerg als Lager fir Krichsgefaangener benotzt.
Zanter 1948 ass d'Buerg am Besëtz vum Lëtzebuerger Staat, deen do fir d'éischt eng Jugendherberg ageriicht hat.
Den 11. Februar 2022 gouf d'Buerg als nationaalt Monument klasséiert.
D'Gebai
Vun der Buerg fält besonnesch de Buergfrid op. Hien huet mam Daach eng Héicht vun 39 Meter. Zentrale Sall ass de Rittersall am Tuerm. Fréier Treffpunkt fir d'Häre vun der Buerg, ass dee grouss Kamäin nach funktiounsfäeg.
Zwéi Stäck iwwer dem Rittersall war warscheinlech eng Kummer fir d'Herrschafte vun der Buerg. Hei kann een hautdesdaags nach d'Plumpstoilette besichen.
De Pëtz
Interessant ass och de Pëtz, duerch deen e geheimen Agank féiert. Fréier war et sou méiglech, déi belagert Buerg heemlech mat Liewensmëttel ze versuergen oder se z'evakuéieren. Iwwerreschter vun dësem Gank kann een hautdesdaags nach besichen.
Benotzen hautdesdaags
No enger opwenneger Renovéierung ass zanter 1975 an der Buerg de Centre d'écologie et de jeunesse, deen duerno Centre d'éducation au développement durable a mëttlerweil Centre de jeunesse Hollenfels heescht a vum Service national de la jeunesse bedriwwe gëtt.
An der Buerg si Schlofsäll, eng Kichen, sanitär Installatiounen an nieft engem biologesche Laboratoiressall mat Mikroskopen nach divers Klassen- an Openthaltszëmmeren. A Kollaboratioun mat der Huelmesser Jugendherberg kënnen d'Gruppen, déi am Schlass wunnen, an der Jugendherberg hir Molzechten anhuelen.
Am Rittersall am Tuerm, Ausgankspunkt fir d'Eropklamme bis op de Sommet, ass eng grouss Schminni déi funktiounsfäeg ass an an där och gegrillt ka ginn. Do ginn a reegelméissegen Ofstänn "Rittermolzechte" fir Touristen ugebueden.
An deenen anere Säll am Tuerm sinn Ausstellungen zu meeschtens lokalen ökologeschen Theemen. D'Buerg als Plaz fir Gruppenevenementer ass ganz beléift an dacks ausgebucht. Nieft diversen ökologesche Seminäre ginn do och Museksstagë vun der UGDA proposéiert, an eng speziell Aarbechtsgrupp organiséiert themenzentréiert Stagë fir Schoulklassen.
Volta Ciclista a Catalunya 2008
D'Volta Ciclista a Catalunya gouf 2008 vum 19. Mee bis de 25. Mee duerch Katalounien gefuer. Et war déi aacht Course an deem Joer um Kalenner vum UCI ProTour 2008.
Léglise
Léglise ass eng Uertschaft an eng Gemeng an der belscher Provënz Lëtzebuerg, am Arrondissement Neufchâteau.
Den 1. Juli 2005 hunn do 4.035 Awunner op 172,292 km² gelieft. Iwwer d'Hallschent vun der Gemeng (9 022 ha) si Bëscher, dorënner d'Forêt d'Anlier. Léglise ass aus 6 Gemenge regruppéiert ginn, déi sech am Ganzen aus 28 Dierfer zesummegesat hunn:
Hydrographie
De wichtegste Floss um Territoire vun der Gemeng ass d'Sauer mat e puer direkten Nieweflëss um Terrain vun der Gemeng. Et sinn dat de Ruisseau de Lipré (och Ruisseau du Beulet a Ruisseau de Remichampagne genannt), de Chiehet, d'Géronne an d'Moyémont. Aner Baache sinn de Ruisseau de la Fange Bassi, d'Mandrebras, de Ruisseau de Léglise mat den Niewebaache Ruisseau de la Claire Fagne, Ruisseau de Narcimont, Ruisseau de Hawa an dem Ruisseau de la Grande Fagne. Nom Zesummelaf mam Ruisseau de Botémont ännert en den Numm a Ruisseau de Mellier, ënner deem en och den Territoire vun der Gemeng verléisst. D'Civane mécht op enger Streck vu ronn 2.500 Meter d'Grenz mat der Nopeschgemeng Chiny. De Ruisseau de la Fagne Chamison leeft op der Gemengegrenz mat Habich an d'Mandebras. Op der Grenz mat Anlier leeft de Ruisseau de la Planche an de Ruisseau d'Anlier dee seng Quellen am Habicher Wald huet a soss nach vum Ruisseau de Nobipré, dem Ruisseau de la Houe, dem Ruisseau du Wé de Chaumont, dem Ruisseau de Houdoimont an dem Ruisseau du Courrier gefiddert gëtt. Am Naturschutzgebitt Louftémont-Vlessart lafen de Ruisseau de Ripon, de Ruisseau de Vlessart an den Trodu Ruisseau an de Ruisseau d'Arlune, fir mat deem zesumme bis an d'Rulles bei Habich ze lafen. De Ruisseau de la Passée du Cerf huet seng Quellen op der Grenz mat Maartel a leeft no Osten an d'Kleng Rouer. Op enge Héicht vu ronn 500 Meter an der Noperschaft vun der Croix Louis huet d'Rulles hir Quellen. Op hirem Wee bis op d'Gemengegrenz lafen nach véier kleng Baachen dran, an zwar de Ruisseau du Cendrillon, de Ruisseau du Prince de Ruisseau des Fées an de Ruisseau de la Croix Jean Thirion.
Um Spaweck
Offiziell Websäit vun der Gemeng
Jeanharishaff
De Jeanharishaff  ass e Lieu-dit an der Gemeng Jonglënster a läit an enger Säitestrooss zirka 150 m vun der tëscht Jonglënster an dem Blummendall.
Pont de Fragnée
De Pont de Fragnée ass eng Bréck zu Léck déi iwwer d'Meuse geet, just op der Plaz wou d'Ourthe an d'Meuse leeft a wou d'Derivatioun vun hir fortgeet. Déi aner Bréck, déi hei iwwer d'Ourthe geet, an u si stéisst ass de Pont de Fétinne.
Zimier
En Zimier (franséisch "cimier", englesch "crest") ass den Numm fir eng mëttelalterlech Helm-Dekoratioun. An der Heraldik gëtt de Begrëff heiansdo, amplaz vum Wuert Timbre, fir de ganzen Helm mat senger Dekoratioun benotzt.
Pont de Fragnée
Op all Uwänner stinn an der Opfahrt fir op d'Bréck zwou Sailen aus Petit granit. Op der Spëtz dovu stinn déi sougenannt Renommées. Dat si bronze Skulpturen, mat Gold iwwerzunn, déi en Engel mat Flilleken duerstellen, deen an eng Trompett bléist.
Zimier
Geschicht
Den éischten dokumentéierten mëttelalterlechen Zimier as deen um Sigel vum Grof Baudouin IX. vu Flandern em'd Joer 1197 wou e klenge Léiw ("lion passant") um Helm steet.
Pont de Fragnée
Wéi déi belsch Arméi d'Bréck am Mee 1940 an d'Luucht gejot hat, ware glécklecherweis d'Sailen net beschiedegt ginn an d'Engele konnten erofgeholl ginn a goufen de Krich iwwer verstoppt.
Zimier
Geschicht
Kuerz duerno verbreet sech de Gebrauch vun Zimieren, duerch West Europa. Speziell am Hellege Réimesche Räich ginn d'Zimiere séier en Zeeche vun der Ritterschaft an hire Famillen.
Bei de Lëtzebuerger Grofe kënne mer mam Heinrich VII. sengem Sigel aus dem Joer 1297 fir d'éischt sou een Zimier, deen e befligelten Drach (d'Melusina) deen aus enger Biitche klëmmt duerstëllt, noweisen. Vum Jang de Blannen un, droen dann d'Grofen den traditionelle béimeschen Zimier vun engem Puer schwaarze Flilekken déi mat gëllene Lanneblieder garnéiert sinn (un vol de sable semé de feuilles de tilleul d'or).
Pont de Fragnée
Laanscht den Trëttoir leeft en ciseléiert Fer forgés Gelänner. All Element besteet aus 28 Deeler an engem grousse Medaillon. Déi Medaillone weisen ofwiesselnd e Gesiicht vun engem Mann an enger Fra. Um Fouss vun all Entréessail steet eng allegoresch Skulptur, an aacht Tritone verdeele sech op déi véier Spëtze vun de Flosspilieren an op véier Sockelen an der Entrée op den zwou Säite vun der Bréck. Déi Tritone waren 1940 beim Sprenge vun der Bréck, bis op een, an d'Meuse gefall, wou se eréischt 1959 nees erausgefëscht goufen
Pont Gramme
De Pont Gramme ass eng Dunnebréck fir Autoen zu Léck am Quartier Fétinne iwwer d'Ourthe just um Zesummefloss vun dëser mat der Meuse. Si läit e bëssleche méi déif wéi de Pont de Fétinne an huet als éischte Noper de Pont de Fragnée. Si mécht Verbindung tëscht dem Quai Gloesener an dem Quai Mativa a si dréit d'Nationale 90.
Den Numm krut d'Bréck als Erënnerung un de belschen Erfinder Zénobe Théophile Gramme.
Zénon Bernard (1893)
De Zénon Bernard, gebuer de 15. Februar 1893 zu Koler a gestuerwen de 25. Juni 1942 zu Kassel, war e lëtzebuergesche KPL-Politiker, Resistenzler a Foussballist.
Liewen
Vun 1910 un huet en de Schlässerberuff geléiert an op der Schmelz zu Déifferdeng geschafft.
Sportlech Aktivitéit
Als Foussballspiller huet hien tëscht 1911 an 1914 am Sporting Club Luxembourg gespillt, an huet Lëtzebuerg zweemol an der Nationalekipp vertrueden. Hien huet den 29. Oktober 1911 an den 8. Februar 1914 jeeweils an engem Match géint Frankräich matgespillt a beim Match 1914 ee Gol geschoss.
Lëscht vun de Gemenge vun de Baleareschen Inselen
Dës Lëscht vun de Gemenge vun de Baleareschen Inselen (Spuenien) ass en Deel vun de Referenztabellen.
Ousterbur
Mat Ousterbur oder Ousterbuer ka gemengt sinn:
Zénon Bernard (1893)
Politesch Aktivitéit
Nom Ausbroch vum Éischte Weltkrich ass hien der sozialistescher Beweegung bäigetrueden. Hie gouf ee vun den Haaptleit an der lénker Fraktioun vun der Sozialistescher Partei an huet dofir plädéiert der Kommunistescher Internationale bäizetrieden.
Nom Splécke vun der Sozialistescher Partei gouf hien ee vun de Grënnungsmembere vun der Kommunistescher Partei den 2. Januar 1921 zu Déifferdeng. Wärend dem groussen Aarbechterstreik vum 3. bis 17. Mäerz 1921 huet e sech besonnesch ervirgedoen. Am Januar 1922 gouf e Generalsekretär vun der KP a spéider och President.
Nodeem d'kommunistesch Partei bei de partielle Legislativwalen vum 3. Juni 1934 am Walbezierk Süden 7,3 % vun de Stëmmen erreecht hat, koum de Zénon Bernard als éischten Deputéierte vun der KP an d'Chamber. No gréisseren Debatten an der Chamber, gouf de 27. November 1934 d'Wal vum Zénon Bernard fir ongülteg erkläert mat der Begrënnung, als Constitutiounsgéigner kéint e jo keen Eed op d'Constitutioun ofleeën, an hie krut säi Mandat entzunn. Deen Dag hat hie seng eenzeg Ried an der Chamber gehalen.
Am Oktober 1934 gouf hien an de Gemengerot vun Esch-Uelzecht gewielt, wat e bis de Mäerz 1940 bliwwen ass.
Hie war 1936 Matgrënner vum Bauaarbechterverband.
Resistenz a Gefaangenschaft
Nom däitschen Iwwerfall op Lëtzebuerg huet hien d'Aktivitéite vun der KP an der Resistenz geleet. Dofir gouf hien de 15. September 1940 vun der Gestapo verhaft. E gouf wéinst Landesverrot zu fënnef Joer Prisong verurteelt déi en zu Kassel sollt ofsëtzen. De 25. Juni 1942 ass en do gestuerwen (resp. ëmbruecht ginn).
William Cockerill
Hien ass 1798 op Verviers komm an huet do bei de Stoftfabrikanten François Biolley an Ywan Simonis d'Maschinnen déi fir Textilproduktioun gebraucht goufen, besonnesch déi fir d'Woll ze kämmen, verbessert.
Casablanca
D'Wuert Casablanca bezeechent:
William Cockerill
1807 wéi d'Kontinentalspär war huet hien zu Seraing bei Léck eng eegen Textilfabréck opgeriicht. Hien huet ugefaange Maschinne fir d'Textilfabrikatioun ze bauen, an Eisen ze verschaffen.
Bis 1817 huet hien zesumme mat senge Jongen dem John an dem James déi fir déi Zäit gréissten Eisegéisserei a Maschinnefabréck, an där ënner anerem Damplokomotive gebaut goufen, opgeriicht. Sou gouf d'Belsch no England dat éischt Land um Kontinent dat vun der Industrialiséierung profitéiert huet.
D'Gesellschaft John Cockerill wéi se spéider geheescht huet, huet 1955 mat der Firma Ougréé-Marinay a Ferblatil fusionéiert, an d'Cockerill-Ougrée ass entstanen, de gréisste Minett- a Stolproduktiounsgrupp déi Zäit an der Belsch, an ee vun de gréissten an der CECA.
De William Cockerill huet mat senger Famill laang Zäit zu Spa gewunnt. An hirem fréieren Haus ass haut d'Gemengeverwaltung vu Spa. De Familljecaveau ass och um Kierfecht vu Spa.
Mount Wilson-Observatoire
Den Observatoire gouf am Dezember 1904 vum George Ellery Hale gegrënnt. Am Ufank war ee als ee wëssenschaftlecht Konzept vun der Carnegie Institution of Washington geplangt. Den Hale huet d'Snow Solar Telescope vum Yerkes-Observatoire am Süd-Wisconsin an dat sonnegt a wiederkonstant Gebitt vum Mount Wilson bruecht, fir säi Studium iwwer d'Sonn weiderzeféieren.
Den Hale huet mat enger klenger Grupp vu Yerkes Wëssenschaftler an Ingenieuren déi hie begleet hunn, ugefaangen. An de follgende Joren ass d'Observatoire zu engem vun deene beschten astronomesche Fuerschungsariichtunge vun der Äerd ginn. Wärend der éischter Hallschent vum 20. Joerhonnert war d'Observatoire hannereneen d'Standplaz mat den zwéi gréissten Teleskope vun der Äerd, souwéi zwou vun de leeschtungsfäegsten Ariichtunge fir de Studium vun der Sonn.
Duerch déi 1,54-Meter- an 2,54-Meter-Teleskope (och Hooker-Spigel genannt) fir d'Observatioun vum Nuetshimmel, souwéi den 18,3 an 45,7 Meter héije Sonnentuermteleskopen, gelénge verschidden Entdeckungen an Nowäiser:
An deem Observatoire gouf och d'Stäreninterferometrie entwéckelt mat där den Albert Abraham Michelson ëm 1920 den Duerchmiesser vu Roude Rise gemooss huet.
Dat 2,54-Meter-Teleskop, wat zanter 1917 um Mount Wilson steet, huet vun 1985 bis 1992 wéinst engem ze klenge Budget net geschafft.
Den Observatoire kann, ofhängeg vum Wieder, dat ganzt Joer besicht ginn.
Nereus
Nereus bezeechent verschidde Begrëffer:
Acte unique
Den Acte unique, och Eenheetlechen Europäeschen Akt (EEA), mam ganzen Numm Acte unique européen, ass en Europäeschen Traité, deen de 17. Februar 1986 vun 9 vun den deemools 12 Staate vun der Europäescher Gemeinschaft zu Lëtzebuerg ënnerschriwwe gouf (déi aner 3 koume kuerz duerno no) an deen den 1. Juli 1987 a Kraaft getrueden ass. Et war dëst e wichtege Schrëtt um Wee an d'Europäesch Unioun.
Den Acte unique huet d'Decisioune vun der Regierungskonferenz vum Europäesche Conseil vu Mailand rechtlech 'verklausuléiert'. Decidéiert war ginn, e Bannemaart ze realiséieren, d'Funktionéiere vun den Europäeschen Institutiounen ze vereinfachen, nei Politikberäicher der Communautéit z'iwwerdroen an der Europäescher Politescher Zesummenaarbecht eng rechtlech Grondlag ze ginn.
Am Acte Unique gouf dann och de Bannemaart fir d'éischt Kéier definéiert (d'fräi Zirkulatioun vu Wueren, Servicer, Persounen a Kapital) an déi 282 Rechtsakten opgezielt, déi néideg waren, fir e bis den 1. Januar 1993 ze realiséieren. D'Roll vum Europäesche Parlament ass gestäerkt ginn (et krut mam Ministesch-Conseil dat sougenannt "Codecisiounsrecht" bei enger ganzer Rëtsch Politikberäicher) an et gouf festgehalen, datt am Conseil Decisiounen zu Bannemaartpolitike mat qualifizéierter Majoritéit, an net méi mat Unanimitéit, geholl kënne ginn.
Ausserdeem gouf der Communautéit d'Zoustännegkeet iwwer déi heite Politikberäicher iwwerdroen: Wärungspolitik, Sozialpolitik, wirtschaftlech a sozial Kohesioun, Fuerschung an technologesch Entwécklung an Ëmweltpolitik. D'Memberstaate blouwen awer weiderhin eleng zoustänneg fir Decisiounen a Saache Steieren, fräi Zirkulatioun vun Aarbechter an d'Rechter vun den Employéen an Aarbechter.
Ënner anerem gouf och festgehalen, eng Organisatioun ze grënnen, fir datt d'Memberstaate besser am Strofrechtlechen Domaine zesummeschaffe kéinten.
Fortaleza de Sagres
D'Fortaleza de Sagres ass eng Festung vun historescher Bedeitung zu Ponta de Sagres am Südweste vu Sagres an der Algarve (Portugal). Si läit nieft dem Cabo de São Vicente, op engem 1 km laange Fielsréck, genannt Ponta de Sagres, südwestlech vun Sagres, Déi ganz Festung an d'Landschaft rondrëm stinn ënner Naturschutz.
Am Fort selwer ass eng Wandrous Rosa dos Ventos aus dem 15. Joerhonnert. De Cabo de São Vicente ass, zesumme mam Ponta de Sagres, de südwestlechste Punkt vun Europa.
Closer (Film 2004)
Closer ass en US-amerikanesche Film vum Mike Nichols aus dem Joer 2004.
Ëm wat geet et am Film?
De ganze Film besteet eigentlech nëmmen aus véier Personnagen, dem Dan (Jude Law), en erfolleglose Schrëftsteller deen Doudesannoncen an enger Zeitung schreift, dem Alice (Natalie Portman), eng Stripperin vu New York, dem Anna (Julia Roberts), enger Fotografin, an dem Larry (Clive Owen), engem Dokter. Den Dan an d'Alice léiere sech kennen, wéi d'Alice direkt am Ufank vum Film ugestouss gëtt, an den Dan hatt an d'Spidol bréngt. De Film spullt d'Zäit dann zwee Joer no vir a mir mierken, datt déi zwee zanterhier eng Koppel sinn. Alles kéint wonnerschéi sinn, wier do net d'Anna, eng Fotografin, déi Portaitsopname vum Dan maache soll, a bei där den Dan probéiert ze landen. D'Anna selwer ass och an enger Bezéiung, a wëll u sech net weider drop agoen, mä et kënnt wéi ëmmer alles anescht wéi een et geplangt huet, a schlussendlech huet iergendwéi jiddwereen eppes mat jiddwerengem, wat nëmmen zu engem onmoossege Bezéiungschaos féiere kann.
De Film baséiert um Theaterstéck mam selwechten Numm, an den Dréibuchauteur vum Theaterstéck huet och d'Dréibuch fir de Film geschriwwen.
Hubertushaff
Den Hubertushaff ass e Bauerenhaff an der Gemeng Feelen.
Port Vale FC
Port Vale FC (Spëtznumm The Valiants) ass en englesche Foussballveräin zu Stoke-on-Trent am Staffordshire. Déi 1. Härenekipp spillt an der Saison 2008/09 an der Football League Two, der véierthéchster Spillklass am englesche Liga System, dest nodeem si um Enn vun der Saison 2007/08 aus der Football League One ofgestige sinn. De Veräi spillt seng Heemspiller am Vale Park Stadion.
De Veräin gouf 1876 gegrënnt. 1892 hu si d'Division Two matgegrënnt, an hu bis 1907 do gespillt. Vun 1919 un hu si erëm an der Liga deelgeholl, a wéi se 1931 um Enn vun der Saison op der 5. Plaz an der zweeter Divisioun waren huet dat hir héchste Positioun am englesche Foussball bedeit, an dat bis haut. 1954 ware si an der Halleffinall vum FA Cup, bis ewell hir bescht Leeschtung an där Kompetitioun.
Um Spaweck
Offiziell Websäit vu Port Vale FC
Madon
De Madon ass e Floss a Frankräich deen an de Koppe vun der Vôge entspréngt. E leeft vun do aus no Norden duerch d'Departement vun de Vogesen, an duerno duerch d'Meurthe-et-Moselle
Dem Madon seng Quell ass um Fouss vum Ménamont, der héchster Kopp vun de Monts Faucilles. Déi éischt Furt um Kiem vu Langres op Donon huet engem Lieu-dit an der Gemeng Escles, dem Void d'Escles den Numm ginn.
De Madon leeft duerch Bainville-aux-Saules, Mirecourt, Haroué a Pulligny. Nodeem e sech duerch d'Plateaue vum Xantois an dem Vermois gekréngelt huet, leeft en am Südweste vu Nanzeg, bei Pont-Saint-Vincent an d'Musel.
Tëscht de Gemenge Bralleville a Marainville-sur-Madon mécht en d'Gemengegrenz, souwéi tëscht den Departementer Meurthe-et-Moselle a Vosges.
Seng Haaptnieweflëss sinn den Illon, d'Gitte, d'Saule, de Val d'Arol, de Colon an de Brénon.
Bei Ambacourt, zwéi Kilometer no Mirecourt huet sech eng kleng Biberkolonie installéiert.
5. August
De '''5. August''' ass den 217. Dag vum Joer (218. am Schaltjoer) am Gregorianesche Kalenner.
HMS King George V (41)
D'HMS King George V war e brittescht Schluechtschëff an den typesche Modell vun der King-George-V-Klass. D'Schëff dat am Joer 1940 vun der Royal Navy an Déngscht geholl gouf, war dat zweet Schluechtschëff, dat dem Kinnek Georg V. säin Numm gedroen huet, a koum am Zweete Weltkrich an den Asaz. Et war als Flaggschëff vun der Home Fleet ënner anerem un der Juegd no der Bismarck bedeelegt a louch am Ablack vun der Kapitulatioun vu Japan den 2. September 1945 virun Tokyo.
Bau
No der brittescher Traditioun, fir dat éischt Schluechtschëff, dat nom Regierungsuntrëtt vun engem neie Monarch gebaut gouf, no dësem ze benennen, sollt et ufanks King George VI. heeschen. De Kinnek huet awer der Admiralitéit den Uerder ginn, d'Schëff no sengem Papp King George V. ze nennen.
D'Schëff gouf bei Vickers Ltd. zu Barrow-in-Furness bei Birmingham den 1. Januar 1937 op Kiel geluecht. De Stapellaf war den 21. Februar 1939 an den 11. Dezember 1940 gouf et bei der Royal Navy an Déngscht gestallt.
Si war dat zweet Schëff vun der Royal Navy, dat nom Georg V. benannt war. Dat éischt war och e Schluechtschëff, dat am Joer 1912 och d'Modellschëff vu senger Klass war.
Déi véier Schwësterschëffer vun der HMS King George V waren:
Zweete Weltkrich
D'King George V war ënner dem Admirol Sir John Tovey Flaggschëff a war un der Juegd nom dem däitsche Schluëchtschëff Bismarck bedeelegt, woubäi se zesumme mat dem méi ale Schluechtchtschëff HMS Rodney eng Onzuel vu Granaten op et ofgefeiert huet, nodeem d'Bismarck no engem Lofttorpedotreffer manövréieronfäeg gi war.
François Nilles
De François Nilles, gebuer de 16. Abrëll 1914 zu Biissen, e lëtzebuergesche Resistenzler, Brudder vum Jean-Pierre Nilles, gouf am Oktober 1940 Member vum Resistenz-Mouvement Letzeburger Legio'n.
Gran Premio Città di Camaiore
De Gran Premio Città di Camaiore ass eng Vëloscourse vun engem Dag, déi an der Provënz Lucca (Regioun Toscana) an Italie gefuer gëtt.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.
Canton de Figari
De Canton de Figari war eng franséisch administrativ Andeelung am Arrondissement Sartène, am Departement Corse-du-Sud op Korsika. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Täsch
De Begrëff Täsch huet e puer Bedeitungen:
Lëscht vun de chrëschtlechen Hellegen/N
D'Lëscht vun de chrëschtlechen Hellegen besteet aus enger alphabetescher Opstellung vu Persounen, déi vun der chrëschtlecher Konfessioun als séileg oder helleg veréiert ginn.
Falkland Inselen
D'Falkland Inselen (och Malwinen, Englesch Falkland Islands, Spuenesch Islas Malvinas) sinn eng Inselgrupp am südlechen Atlantik. Si gehéiere geographesch zu Südamerika a leie 600 bis 800 km ëstlech vu Südargentinien an dem Feierland bei 52° Süd a 59° West. D'Falkland Insele sinn e brittescht Iwwerséigebitt. Zanter 1833 gëtt hire Besëtz awer vun Argentinie revendiquéiert.
Lëscht vun de chrëschtlechen Hellegen/N
Well dës Lëscht relativ grouss ass, ass se den Ufanksbustawe vun de Séilegen an Hellegen no opgespléckt ginn.
A -- B -- C -- D -- E -- F -- G -- H -- I -- J -- K -- L -- M -- N -- O -- P -- Q -- R -- S -- T -- U -- V -- W -- X -- Y -- Z
Jean-Pierre Nilles
De Jean-Pierre Nilles, gebuer den 10. Dezember 1907 zu Biissen, e lëtzebuergesche Resistenzler, Brudder vum François Nilles, gouf am Oktober 1940 Member vum Resistenz-Mouvement Letzeburger Legio'n.
Falkland Inselen
1982 koum et no enger argentinescher Invasioun zum Krich mat dem Vereenegte Kinnekräich, dee mat enger argentinescher Néierlag op en Enn goung.